<classify> Ligi ya Mabingwa wa Mikoa RCL ilianza kutimua vumbi Jumatatu wiki hii katika vituo vinne tofauti nchini kwa timu 27 kuumana, ambapo Kundi B la Kituo cha Morogoro licha ya timu mbili nyingine ni Namungo FC Lindi, Muheza United ya Tanga, Stand Misuna FC ya Singida na timu mbili za Dar es Salaam, Makumbusho ya Kinondoni na Sifa Politan SC ya Temeke.Bao hilo pekee lilifungwa dakika ya 89 na Selemani Mwinyi kwa kichwa akiunganisha krosi ya Salum Mkeyenge, ambapo washambuliaji wa timu zote walipata nafasi kadhaa za kufunga, lakini umaliziaji ulikuwa butu.Akizungumza baada ya mchezo huo, Kocha wa Stand FC, Karim Nassoro alisema mchezo huo ulikuwa mgumu licha ya kupata ushindi na kwamba wapinzani wao walijiandaa vilivyo.Naye kocha wa Mbuga FC, Hassan Aziz alisema kikubwa kilichowafanya wapoteze mchezo huo ni hofu ya wachezaji kwa vile ni mchezo wa kwanza na timu hazijuani vyema kimchezo. Tunajipanga upya katika mchezo unaokuja, timu yangu ni zuri, ila wasiwasi wa mchezo umechangia kufungwa kwa bahati mbaya bao ikiwa imesalia dakika moja mpira kumalizika, alisema Aziz na kuongeza kuwa: Nitawarekebisha wachezaji kutokana na makosa madogo yaliyojitokeza kwenye mchezo huu wa kwanza, ili kupata ushindi michezo ijayo.Naye Mkuu wa Wilaya ya Bagamoyo, Magid Hemed Mwanga, aliyekuwa uwanjani akishuhudia mchezo huo, alisema vijana wake wameiva kimchezo na kwamba lengo la wananchi na wapenzi wa soka wa Bagamoyo na mkoa wa Pwani ni kuiona timu yao ikipanda daraja la pili.Nimekuja kuwapa nguvu wachezaji na viongozi wa timu hii ambayo ni mabingwa wa mkoa wa Pwani, wameanza vizuri mchezo wao na ninatumaini wataendeleza ushindi katika michezo itakayofuata, alisema.Mbali na kituo cha Morogoro vituo vingine ni Njombe chenye timu za Mkali Stars ya Ruvuma, Mtwivila Iringa, Sido FC Mbeya, Jangwani FC ya Rukwa, Nyundo FC ya Katavi, Mawezi ya Morogoro na Zimamoto ya Ilala, Dar es Salaam.Kituo cha Singida kina timu za Veyula FC Dodoma, Pepsi SC Arusha, Kitayosce FC Kilimanjaro, Stand FC Tabora, Murusagamba FC Kagera, Fire Stone Manyara na Tomato FC Njombe.Wakati kituo cha Kagera kina timu za Geita Town Council FC Geita, Gold Sports Academy Mwanza, Kabela City Shinyanga, Ambassador FC Simiyu, Igwe FC Mara na Mashujaa Kigoma.  <topic>: MICHEZO 